5. ΝΟΜΟΘΕΤ. ΔΙΑΤΑΓΜΑ υπ’ αριθ. 3518 της 1/4 Αυγ. 1956 Περί ρυθμίσεως εκκρεμών ζητημάτων της φορολογίας ευπόρων Α.Ν. 889/1949 και Ν.Δ. 214/1947. Άρθρ.1.-1.Καταργούνται, αφ’ ης ίσχυσαν, αι διατάξεις της παρ. 5 του άρθρ. 4 του Α.Ν. 1522/1950, κυρωθέντος δια του Νόμ. 1588/1950, ως και αι βάσει τούτων εκδοθείσαι αποφάσεις. 2.Ιδιοκτήται πλοίων υπό ξένην σημαίαν υπαχθέντες εις την φορολογίαν της περιπτώσεως ε΄ της παρ. 2 του άρθρ. 1 του Α.Ν. 889 / 1949: α) εξοφλήσαντες την υποχρέωσίν των, συμφώνως προς τον κατατεθειμένον παρά τω Υπουργείω Εμπορικής Ναυτιλίας υπό χρονολογίαν 26 Μαΐου 1956 πίνακα της εν Νέα Υόρκη Ενώσεως Ελλήνων Εφοπλιστών, απαλλάσσονται πάσης περαιτέρω υποχρεώσεως εκ της αιτίας ταύτης, συμπεριλαμβανομένων και των επιβληθεισών προσαυξήσεων εκπροθέσμου καταβολής, β)εξοφλήσαντες εν μέρει την υποχρέωσίν των, συμφώνως προς τον πίνακα, περί ου το προηγούμενον εδάφιον, υποχρεούνται εις την καταβολήν μέχρι 31 Δεκ. 1956 του υπολοίπου ποσού, αποδεικνυομένου δι’ επισήμου βεβαιώσεως του Προέδρου της εν Νέα Υόρκη Ενώσεως Ελλήνων Εφοπλιστών, απαλλασσόμενοι μετά την καταβολήν ταύτην πάσης περαιτέρω υποχρεώσεως εκ της αιτίας ταύτης, συμπεριλαμβανομένων και των επιβληθεισών προσαυξήσεων εκπροθέσμου καταβολής. γ)Μη συμπεριλαμβανόμενοι εις τας δύο προηγουμένας περιπτώσεις εις την καταβολήν των καταλογισθέντων αυτοίς ποσών, βάσει του υπό της Επιτροπής Αναθεωρήσεως του άρθρ. 6 του Α.Ν. 889/1949 καταρτισθέντος πίνακος οριστικής κατανομής ή των αποφάσεων της οικείας Εκδικαστικής Επιτροπής Ενστάσεων του άρθρ. 2 παρ. 1 του Α.Ν. 1410/1950. Οι καταβάλλοντες την οφειλήν των ταύτην μέχρι της 31 Δεκ. 1956 απαλλάσσονται των προσαυξήσεων εκπροθέσμου καταβολής, αι τυχόν δε καταβληθείσαι τοιαύται συμψηφίζονται ή επιστρέφονται. Οι εκ τούτων καταβαλόντες εν Ελλάδι, βάσει του υπό της επιτροπής αναθεωρήσεως του άρθρ. 6 του Α.Ν. 889/1949 καταρτισθέντος πίνακος οριστικής κατανομής ή των αποφάσεων της οικείας εκδικαστικής Επιτροπής ενστάσεων της παρ. 1 του άρθρ. 2 του Α.Ν. 1410/1950 ποσά ίσα ή ανώτερα κατά την τότε ισοτιμίαν της δραχμής προς την εις δολλάρια οφειλήν των κατά την εν τω οικείω πίνακι της Ενώσεως αναλογίαν των απαλλάσσονται πάσης υποχρεώσεως, ο δε επί πλέον καταβληθείς φόρος δεν επιστρέφεται. 3.Οι κατά τας περιπτώσεις β΄ και γ΄ της προηγουμένης παραγράφου οφειλέται, οίτινες μέχρι της 31 Δεκ. 1956 ήθελον διαθέσει υπέρ της εκπαιδεύσεως στελεχών του Εμπορικού Ναυτικού ποσά καλύπτοντα τουλάχιστον την οφειλήν των, απαλλάσσονται πάσης περαιτέρω κατά τον παρόντα νόμον υποχρεώσεώς των. Τα ούτω καταβαλλόμενα ποσά υπέρ του σκοπού τούτου, θα διατίθηνται δι’ αποφάσεως του Υπουργού της Εμπορικής Ναυτιλίας. 4.Ποσά καταβληθέντα απ’ ευθείας εις το Δημόσιον υπό υποχρέων εξοφλησάντων την οφειλήν των, συμφώνως προς την περίπτωσιν α΄ της παρ. 2 του παρόντος άρθρου, επιστρέφονται. 5.Οφείλεται της περιπτώσεως β΄ της παρ. 2 του παρόντος άρθρου, μη έχοντες εξοφλήσει την οφειλήν των, κατά τα εν τη παραγράφω ταύτη οριζόμενα μέχρι της 31 Δεκ. 1956, υποχρεούνται εις την καταβολήν των καταλογισθέντων αυτοίς ποσών βάσει του υπό της Επιτροπής Αναθεωρήσεως του άρθρ. 6 του Α.Ν. 889/1949 καταρτισθέντος πίνακος οριστικής κατανομής ή των αποφάσεων της οικείας Εκδικαστικής Επιτροπής Ενστάσεων της παρ. 1 του άρθρ. 2 του Α.Ν. 1410/1950. 6.Εις βάρος των μη εξοφλούντων την κατά το παρόν άρθρον υποχρέωσίν των εντός της εν αυτώ οριζομένης προθεσμίας, επιβάλλονται από της λήξεως αυτής αι κατά νόμον προσαυξήσεις. 7.Η παρ. 2 του άρθρ. 10 του Α.Ν. 889/1949 «περί εφ’ άπαξ φορολογίας των ευπόρων», ως αύτη ισχύει τροποποιηθείσα δια του άρθρ. 17 του Νόμ. 2360/ 1953, αντικαθίσταται ως εξής: «2.Η λήξις της παραγραφής του δικαιώματος του Δημοσίου προς είσπραξιν του κατά τον παρόντα νόμον φόρον επέρχεται την 31 Δεκ. 1960». 8.Η υπό της διατάξεως του δευτέρου εδαφίου της παρ. 3 του άρθρ. 4 του Νόμ. 1588/1950 οριζομένη μέχρι 31 Δεκ. 1950 προθεσμία υποβολής αιτήσεων υπό εγγεγραμμένου εις πίνακα υποχρέων του φόρου ευπόρων παρατείνεται μέχρι της 30 Σεπτ. 1956. Αιτήσεις απορριφθείσαι υπό της Εκδικαστικής Επιτροπής Ενστάσεων τουΑ.Ν. 1410/1950 ως εκπρόθεσμοι, αναζητούνται επί τη αιτήσει των ενδιαφερομένων υποβαλλομένη μέχρι 30 Σεπτ. 1956. Άρθρ.2.-Η παρ. 3 του άρθρ. 3 του Ν.Δ. 3415 / 1955 «περί τροποποιήσεως διατάξεων του Ν. 1880/ 1951 «περί φορολογίας των πλοίων» ισχύει δι’ άπαντα τα υπό Ελληνικήν σημαίαν πλοία ανεξαρτήτως χρόνου νηολογήσεως και εκποιήσεως αυτών. Άρθρ.3.-(Προστίθεται παρ. 4 εις το άρθρον μόνον Ν.Δ. 2642/1953). (Μετά την σελ. 216) Σελ. 216,01 Έκτακτες Εισφορές 27.Δ.γ.5 27.Δ.γ.5 Έκτακτες Εισφορές     Άρθρ.4.-Αι προθεσμίαι του άρθρ. 27 του Νόμ. 2246/1952 «περί τροποποιήσεως και συμπληρώσεως των διατάξεων «περί τελών χαρτοσήμου και άλλων τινών φορολογικών διατάξεων» παρατείνονται μέχρι 30 Ιουν. 1957. Άρθρ.5.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 